4. การวิจัยและพัฒนา

ด้านวัตถุดิบ

ในปี 2550 บริษัทฯ ได้ขยายการลงทุนโรงถักผ้ายืด
เพื่อเพิ่มกำลังการผลิตจากเดิมและพัฒนาผ้าให้มีความหลากหลายและมีความแตกต่าง
ทั้งในส่วนที่เป็นผ้าพื้น (PIECE DYED) และผ้าลายริ้ว (YARN DYED)
บริษัทได้ดำเนินการศึกษาค้นคว้าหาวัตถุดิบและเทคโนโลยีใหม่ ๆ ทั้งในและต่างประเทศ
เพื่อนำมาพัฒนาวัตถุดิบ โดยได้มีการพัฒนาผ้าถักสำหรับตลาดสตรี มุ่งเน้นผลิตผ้า FUNCTIONAL
เพิ่มขึ้น อาทิ ผ้าวิตามิน ซึ่งมีคุณสมบัติในการปกป้อง และดูแลผิวพรรณให้เกิดความชุ่มชื้น เนียนนุ่ม
ชะลอริ้วรอยก่อนวัย และปกป้องรังสี UVA, UVB และผ้าที่ให้คุณสมบัติในการต่อต้านแบคทีเรีย
(ANTI BACTERIA) เป็นต้น
โดยมุ่งเน้นในการตอบสนองความต้องการของผู้บริโภคที่ต้องการผลิตภัณฑ์ใหม่ ๆ และมีมูลค่าเพิ่ม

ทั้งนี้บริษัทฯ
ยังดำเนินการในโครงการต่อเนื่องจากปีก่อนที่เข้าร่วมกับทางสถาบันพัฒนาอุตสาหกรรมสิ่งทอ
(THAILAND TEXTILE INSTITUTE)
เพื่อพัฒนาสิ่งทอไทยให้มีศักยภาพที่เข้มแข็งและสามารถแข่งขันได้ในตลาดโลก โดยบริษัทฯได้เข้าร่วม
โครงการ ดังนี้

โครงการคลัสเตอร์สิ่งทอเพชรเกษม
เพื่อเสริมสร้างความเข็งแกร่งในอุตสาหกรรมสิ่งทอและเครื่องนุ่งห่ม
ให้เกิดศักยภาพและพัฒนานวัตกรรมใหม่ ให้สามารถแข่งขันได้กับตลาดโลก
โดยได้เข้าร่วมโครงการกับสถาบันพัฒนาอุตสาหกรรมสิ่งทอ (THTI) และกรมส่งเสริมอุตสาหกรรม
ภายใต้ “โครงการคลัสเตอร์สิ่งทอเพชรเกษม” ซึ่งได้ร่วมดำเนินการมาอย่างต่อเนื่องเป็นปีที่ 3
โดยได้พัฒนาวัตถุดิบใหม่ที่เป็นมิตรกับสิ่งแวดล้อม อาทิ ผ้า SUPER COOL
ที่ให้คุณสมบัติพิเศษเมื่อสวมใส่แล้วรู้สึกเย็นสบาย
โดยใช้สมุนไพรไทยผสมผสานกับเทคโนโลยีให้เกิดคุณสมบัติพิเศษขึ้น
ซึ่งส่งเสริมให้ใช้วัตถุดิบในประเทศ

ส่วนโครงการพัฒนาผ้าผืน เป็นโครงการพัฒนาทางด้านวัตถุดิบผ้าให้มีคุณกาพ ความแตกต่าง
และความหลากหลาย โดยมีทั้งผู้เชี่ยวชาญของสถาบันและจากประเทศอิตาลีมาเป็นที่ปรึกษา
พร้อมให้คำแนะนำด้านเทคนิคต่าง ๆ กับผู้เข้าร่วมโครงการ
ซึ่งเป็นประโยชน์และสอดคล้องกับการลงทุนขยายตัวในธุรกิจต่อเนื่องของบริษัทฯ
ด้านโรงถักผ้ายืดและการตัดเย็บเสื้อผ้าสำเร็จรูป

บริษัทฯ มีความมุ่งมั่นในการพัฒนาผลิตภัณฑ์ร่วมกับคู่ค้า สถาบันการศึกษา
และสถาบันทางด้านสิ่งทอต่าง ๆ เพื่อให้ผลิตภัณฑ์ของบริษัทมีทั้งคุณภาพและคุณค่าที่ดีต่อลูกค้า
สามารถตอบสนองความต้องการและสร้างความพึงพอใจให้กับลูกค้าทั้งในวันนี้และอนาคต
และยังมุ่งมั่นสู่วิสัยทัศน์ขององค์กรอย่างต่อเนื่อง

ด้านเทคโนโลยีสารสนเทศ 

บริษัทให้ความสำคัญและพัฒนาระบบสารสนเทศอย่างต่อเนื่อง
ถือเป็นปัจจัยหนึ่งในการใช้เป็นเครื่องมือ และเป็นกลยุทธ์ทางธุรกิจ
เพื่อให้เกิดประสิทธิภาพและประสิทธิผลในการแข่งขัน
และตระหนักว่าองค์กรของเราเป็นส่วนหนึ่งของโลก
โดยคำนึงถึงความร่วมมือรักษาสิ่งแวดล้อมทำให้โลกน่าอยู่ ในปี 2550 บริษัทได้มีโครงการที่สำคัญ
ดังนี้

1.  ด้านระบบการผลิต

ได้นำระบบ SUPPLY CHAIN ซึ่งเป็นโครงการระยาวที่บริษัทฯ ได้ดำเนินมาโดยตลอด ในปี 2550
บริษัทได้พัฒนาระบบซอฟแวร์เข้าสู่ระบบการผลิต ต่อเนื่องจากส่วนของคลังสินค้าสำเร็จรูป
คลังวัตถุดิบ และส่วนตรวจสอบคุณภาพ เพื่อให้เกิดความรวดเร็ว ลดขั้นตอนซ้ำซ้อนในการทำงาน
เกิดความถูกตอ้งและแม่นยำของข้อมูล
สามารถตรวจติดตามกระบวนในการทำงานและตรวจสอบดูได้ทันที
มีการกำหนดมาตรฐานวัดผลของการดำเนินงานเทียบกับแผน
ซึ่งเป็นข้อมูลสนับสนุนในการตัดสินใจแก้ปัญหาได้ทันทีลดความสูญเปล่าที่เกิดขึ้น และฝ่าย PLANNING
CENTER สามารถนำไปวิเคราะห์ผลและกำหนดแผนการผลิตในอนาคต
พร้อมวางเป้าหมายนำข้อมูลที่ได้นั้นเชื่อมโยงกับระบบ PAYROLL

2. ด้านระบบการสื่อสารภายในองค์กร

พัฒนาระบบ Work flow
เป็นส่วนหนึ่งของกระบวนการทางธุรกิจที่ใช้เป็นเครื่องมือในการสื่อสารเอกสารที่มีเป็นจำนวนมากในทุกหน่วยงาน
ทดแทนการใช้กระดาษมาเป็นระบบคอมพิวเตอร์ ระบบอัตโนมัติ Real time
ในการตรวจติดตามทุกหน่วยงานภายในองค์กร
โดยพัฒนาระบบซอฟแวร์ให้เกิดประโยชน์ต่อองค์กรในด้านต่าง ๆ ดังนี้

2.1 ลดการใช้เอกสารในรูปของกระดาษซึ่งเป็นต้นเหตุของการทำลายป่า ทำให้ลดภาวะโลกร้อน
โดยใช้คอมพิวเตอร์ในการสื่อสาร และการติดตามงาน
อีกทั้งในการทำลายเอกสารจะต้องใช้คนย่อยเอกสารโดยเครื่องย่อยเอกสารซึ่งจะทำให้เกิดฝุ่นหรือจะเป็นขยะที่

จะต้องจัดการต่อไป

2.2 ทำให้เกิดประสิทธิภาพในการติดตามงานต่าง ๆ
โดยใช้ระบบซอฟแวร์ตรวจสอบระบบการดำเนินงานของแต่ละหน่วยงาน
สามารถรับรู้ว่าอยู่ในขั้นตอนใด หากเกิดการล่าช้า หรือการหยุดชะงัก สามารถติดตามได้ทันที

2.3 ทำให้การบริหารงานต่าง ๆ เกิดความรวดเร็ว และความแม่นยำ
โดยเฉพาะองค์กรที่มีหลายสาขาการติดต่อติดตามข้อมูลเกิดความคล่องตัว ถูกต้อง
ทำให้การบริหารจัดการมีประสิทธิภาพ

3. ด้านระบบ Network

บริษัทได้ติดตั้งระบบเพิ่มขี้นเพื่อรองรับการขยายตัวในการทำงานผ่านระบบคอมพิวเตอร์ของทุกหน่วย

งานและทุกสาขาของบริษัท และการบริหารจัดการด้านเครือข่ายภายในบริษัท
ให้สามารถทำงานได้อย่างมีประสิทธิภาพ มีความปลอดภัย
รวมถึงสามารถรองรับกับเทคโนโลยีในอนาคต